забавни вицове за Влакове
На един борец му се развалила колата. Принудил се да хване влак. Влязъл в едно купе, където имало само някаква млада двойка. По някое време, момичето помолило своя приятел:
- Скъпи, би ли отворил прозореца? Направо умирам от жега.
Младежът бил хилав и слаб физически. Започнал да върти ръкохватката, напъвал се колкото сили имал, но прозорецът - така и не се отварял. Най-сетне, борецът станал от мястото си и казал:
- Айде, бегай оттука!
Когато това се случило, дебеловратият отметнал глава назад. А после - с всичка сила я забил в прозореца! Стъклото станало на сол! Тогава борецът се обърнал към младежа и казал назидателно:
- Разбра ли сега, бате? Не са важни мускулите! Важното е човек да си служи добре с главата!